RML เด้งกว่า 4% หลังบอร์ดไฟเขียวเพิ่มทุน PP จำนวน 357,541,529 หุ้น
RML ณ เวลา 11.12 น.อยู่ที่ 1.82 บาท บวก 0.07 หรือ 4.00% มูลค่าการซื้อขาย 21.3 ล้านบาท โดยราคาหุ้นเปิดตลาดที่ 1.89 บาท ระหว่างวันมีการปรับตัวขึ้นไปแตะระดับสูงสุดที่ 1.89 บาท และแตะระดับต่ำสุดที่ 1.81 บาท
8 เม.ย. 2558

ผู้สื่อข่าวรายงานว่า ราคาหุ้นบริษัท ไรมอน แลนด์ จำกัด (มหาชน) หรือ RML ณ เวลา 11.12 น.อยู่ที่ 1.82 บาท บวก 0.07  หรือ 4.00% มูลค่าการซื้อขาย 21.3 ล้านบาท โดยราคาหุ้นเปิดตลาดที่ 1.89 บาท ระหว่างวันมีการปรับตัวขึ้นไปแตะระดับสูงสุดที่ 1.89 บาท และแตะระดับต่ำสุดที่ 1.81 บาท

ทั้งนี้ RML ระบุว่า ที่ประชุมคณะกรรมการบริษัทอนุมัติการเพิ่มทุนโดยจัดสรรหุ้นสามัญเพิ่มทุนจำนวน 1,251,397,560 หุ้น แบ่งเป็นจัดสรรให้บุคคลในวงจำกัด (PP) จำนวน 357,541,529 หุ้น มูลค่าที่ตราไว้ (Par) หุ้นละ 1.00 บาท ราคาเสนอขายไม่ต่ำกว่าหุ้นละ 2 บาท
โดยจัดสรรหุ้นที่เพิ่มทุนจำนวน 893,856,031 หุ้น เพื่อรองรับการใช้สิทธิของหลักทรัพย์แปลงสภาพ จัดสรรให้แก่ผู้ถือหุ้นเดิมอัตราส่วน 4 หุ้นเดิม : 1 หลักทรัพย์แปลงสภาพ ราคาเสนอขาย 0.00 บาทต่อหน่วย
ส่วนใบสำคัญแสดงสิทธิการซื้อหุ้นสามัญของบริษัทฯ (RML-W4) อัตราการใช้สิทธิ 1 ใบสำคัญแสดงสิทธิ : 1 หุ้น ราคาการใช้สิทธิ 1.97 บาทต่อหุ้น อายุใบสำคัญแสดงสิทธิ 3 ปี อัตราการใช้สิทธิ: ใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น